CELEX: 62020TN0127
Language: lv
Date: 2020-02-27 00:00:00
Title: Lieta T-127/20: Prasība, kas celta 2020. gada 27. februārī – Francija/ECHA

8.6.2020   
            
            
               LV
            
            
               Eiropas Savienības Oficiālais Vēstnesis
            
            
               C 191/20
            
         
      Prasība, kas celta 2020. gada 27. februārī – Francija/ECHA
      
      (Lieta T-127/20)
      (2020/C 191/27)
      Tiesvedības valoda – franču
      
         Lietas dalībnieki
      
      
         Prasītāja: Francijas Republika (pārstāvji: A.-L. Desjonquères un E. Leclerc)
      
         Atbildētāja: Eiropas Ķimikāliju aģentūra
      
         Prasījumi
      
      Prasītājas prasījumi Vispārējai tiesai ir šādi:
      
                  —
               
               
                  atcelt ECHA Apelācijas padomes 2019. gada 17. decembra lēmumu apvienotajās lietās A-003-2018, A-004-2018 un A-005-2018, ar kuriem tika atcelti trīs ECHA2017. gada 21. decembra lēmumi par alumīnija hlorīda, bāziskā alumīnija hlorīda un alumīnija sulfāta vielu novērtēšanu;
               
            
                  —
               
               
                  piespriest ECHA atlīdzināt tiesāšanās izdevumus.
               
            
         Pamati un galvenie argumenti
      
      Prasības pamatojumā prasītāja izvirza divus pamatus par tiesību kļūdām.
      
                  1.
               
               
                  Pirmajā pamatā prasītāja uzskata, ka Apelācijas padome esot pieļāvusi tiesību kļūdu, apstrīdētajā lēmumā nolemjot, ka ECHA esot bijis jāņem vērā Schönholzer (1997) pētījums, lai gan šis pats pētījums tai nav ticis paziņots novērtēšanas procedūras laikā. Šajā ziņā prasītāja norāda šādus trīs iebildumus:
                  
                              —
                           
                           
                              pirmkārt, esot pārkāpts Eiropas Parlamenta un Padomes Regulas (EK) Nr. 1907/2006 (2006. gada 18. decembris), kas attiecas uz ķimikāliju reģistrēšanu, vērtēšanu, licencēšanu un ierobežošanu (REACH) un ar kuru izveido Eiropas Ķimikāliju aģentūru, groza Direktīvu 1999/45/EK un atceļ Padomes Regulu (EEK) Nr. 793/93 un Komisijas Regulu (EK) Nr. 1488/94, kā arī Padomes Direktīvu 76/769/EEK un Komisijas Direktīvu 91/155/EEK, Direktīvu 93/67/EEK, Direktīvu 93/105/EK un Direktīvu 2000/21/EK (OV 2006, L 396, 1. lpp.) 47. panta 1. punkts;
                           
                        
                              —
                           
                           
                              otrkārt, neesot izpildīts ķīmisko vielu ražotāju un importētāju pienākums sniegt visu atbilstīgo un pieejamo informāciju par šo vielu bīstamību, kas ir viens no centrālajiem pienākumiem ar šo regulu ieviestajā aizsardzības sistēmā;
                           
                        
                              —
                           
                           
                              treškārt, kontroles līmenis, kas īstenots attiecībā uz trijiem ECHA lēmumiem par attiecīgo vielu novērtēšanu, esot bijis neatbilstošs.
                           
                        
            
                  2.
               
               
                  Otrajā pamatā prasītāja uzskata, ka Apelācijas padome esot pieļāvusi tiesību kļūdu, apstrīdētajā lēmumā balstoties uz kļūdainu Eiropas Savienības Vispārējās tiesas judikatūras interpretāciju, saskaņā ar kuru, lai pierādītu, ka ir vajadzīgs lūgums sniegt papildus informāciju par vielu, ECHA tostarp ir jāpierāda, ka pastāv reālistiska iespēja, ka prasītā informācija ļaus pieņemt uzlabotus risku pārvaldības pasākumus.